宣州吳語

宣州吳語（銅陵音/ɕiɪ̃-tsəʊ-u-ny/），是吴语區西北一隻角嗰一組方言，估計有三百多萬使用者，主要通用於安徽南部（古宣州/寧國府）地區，勒拉江蘇高淳搭浙江臨安也有人講；宣州吳語區搭江淮官話區、贛語區、徽語區接壤。19世紀中葉之後，宣州吳語區受到江淮、湖北、河南等地移民嗰官話方言嗰強烈衝擊，導致蠻多城鎮裡頭儕開始通行官話（包括宣城市區搭青陽縣城），再加上最近數十年“推廣普通話”運動嗰影響，宣州吳語嗰使用範圍越來越小，傳承情況弗容樂觀。

 宣州吳語語音 
宣州吳語語音方面頂重要嗰特點應當是中古全濁聲母嗰讀音：中古全濁-全清-次清三套聲母勒該大多數宣州吳語方言裡頭仍舊是三分個，必過中古全濁塞音塞擦音儕弱化成功仔擦音搭閃音（尤其是勒銅涇小片各方言當中），個了宣吳方言音系裡頭濁音聲母嗰數量一般比較少（譬如「蘇州吳語」“盆”聲母/b/≠“墳”聲母/v/，但是勒銅陵吳語裡頭兩個儕是/v/；「蘇州吳語」“共”聲母/g/≠“紅”聲母/ɦ/，不過銅陵吳語裡頭兩者儕是/ɣ/）。太高小片諸方言全濁聲母弱化勒弗大徹底，個勒渠拉聲母系統比較接近於太湖吳語；石陵小片各方言裡頭，全濁聲母經過弱化搭清化，往往就變成功清擦音哉，個勒渠拉嗰聲母系統相對來講就比較接近於江淮官話。宣州吳語一些方言還有泥來合併搭疑母日母脫落嗰現象，估計也是受到官話影響而產生個。

聲母對照表
中古聲母/方言宣城（南鄉）涇縣（縣城）南陵（仙坊）青陽（酉華）蕪湖縣（老派）銅陵（縣城）石台（縣城）寧國（南鄉）並vʱfʱβɸʰfʱv(平)b/(仄)pb奉vʱ/hʱ/∅fʱ/∅ɦ?fʱvf/hv定lʱɾʱɾɾʰl̥ʱtʰ/ɾ†(平)d/(仄)td澄zsʱz?ʂʱz/ʑɕ/s/t͡s/t͡sʰz從z/ʑsʱ/ɕʱz/ʑ?sʱz/ʑɕ/s/t͡sz/ʑ邪ʑɕʱʑ?sʱz/ʑɕ?崇zsʱzsʰsʱ/ʂʱzs?常zsʱz?ʂʱz/ʑs/ɕz羣ʑɕʱ/fʱʑ/ɦɕʰ/xʰɕʱʑ/ɣɕ/t͡ɕ/t͡ɕʰ/kʰʑ匣hʱ/vʱ/∅hʱ/∅ɦ?xʱɣ/ʑh/f/ɕɣ泥n/ln/ln?nnn/nʲn疑ŋ/nʲŋ/nʲŋ/nʲ?ŋ/∅ŋ/n/∅ŋ/nʲ/∅ŋ/nʲ/∅日nʲ/z/∅nʲ/sʱnʲ/z?ʐ/ɕʱn/z/∅nʲ/∅/znʲ/∅

†銅陵吳語古定母字只有勒單字音當中搭詞首位置纔仔會讀/tʰ/，一般語流當中是讀/ɾ/個。

宣州吳語韻母系統嗰吳語色彩一般弗是邪氣濃厚，蠻多吳語區常見嗰分韻法搭音變規律勒拉宣州吳語地區比較少見，譬如麻韻二等字一般仍舊讀低元音，流攝效攝蟹攝各韻也經常是讀複合元音個，具體音值往往也接近於官話；有些宣吳方言入聲韻尾脫落仔交關，古鼻音韻尾倒保存勒蠻好，勒拉吳語區裡頭是蠻特殊個。韻母方面，宣吳各方言內部區別也比較明顯，太高小片搭太湖片吳語嗰共同點比較多，不過渠自家嗰特色也蠻明顯；銅涇小片嗰吳語特征已經漸趨模糊，來自周邊語言嗰影響相對明顯，有一些吳語常見嗰特殊字音已經畀更通用嗰字音替換掉嘞；石陵小片方言嗰韻母體系已經無沒多少吳語特征哉，近一百多年官話嗰衝擊搭當地吳語嗰地理位置（正好貼牢贛語區搭徽語區）估計是造成哀個情況嗰主要原因。

韻母對照表
中古韻母/方言宣城（南鄉）銅陵（縣城）南陵（仙坊）蕪湖縣（老派）石台（縣城）寧國（南鄉）一等開口歌韻oooooo二等開口麻韻a/iaɒaa/iaaa一等開口咍韻æɪæɛɛaɪɛ二等開口皆韻æɪæɛ/iɛɛ/iɛaɪa/ɛ一等開口豪韻ɑo̯aʊɔɔao̯ɔ一等開口侯韻əʊəʊ/iəʊɵəʊəʊ/iəʊø一等合口魂韻uəŋ/əŋuən/ənunuənuen/uənuɛ̃一等合口桓韻uɵõoõuenuɔ̃二等合口刪韻uɛuæ̃uãuãuanuɛ三等開口仙韻iɪɪ̃iɘiɪ̃ienɪ一等開口唐韻aŋãããaŋɔ̃一等開口東韻oŋoməŋoŋoŋ/uoŋɛ̃三等開口藥韻ioʔiɒioʔiaʔioiɔʔ四等開口屑韻iɪʔɪiʔiəʔieieʔ魚字韻母yy/n̩yyy?夜字韻母iaieia?ieia橫字韻母uəŋuən/õun?uənuɛ
宣州吳語方言一般有五六個聲調，蠻多方言入聲搭去聲弗分陰陽（必過仍舊有厚岸、廣陽等地嗰一小部分方言入聲分陰陽），次濁上聲字一般歸陰上，一些方言入聲韻尾脫落，甚至有平入相混嗰情況（譬如涇縣方言）。

聲調對照表
中古聲調與清濁/方言銅陵（縣城）宣城（南鄉）涇縣（縣城）蕪湖縣（老派）石台（六都）石台（縣城）寧國（南鄉）平-清聲母22335531313355平-次濁聲母11133535241155平-全濁聲母11133535241135上-清聲母5521311213243524上-次濁聲母55423121324/313524上-全濁聲母244231533141213去-清聲母24551353335542去-次濁聲母24551353335542去-全濁聲母245513533321342入-清聲母12433155545入-次濁聲母12435555545入-全濁聲母124355531/55413
搭吳語大多數方言一樣，宣州吳語也有強制式連讀變調，一般屬於後重式或混合式變調，不過弗同方言勒連讀變調方面經常有蠻大差別。

涇縣吳語兩字連讀變調表
前字調類|後字調類陰平55陽平35陰上11陽上31去聲13陰平5531+44*33+55*33+55*33+55*33+55陽平35*11+55*11+55*11+55*11+55*11+55陰上11*11+33*11+33/23+3511+33/23+1111+33/23+31*11+33/23+13陽上3132+55/31+1132+35/31+11*23+1123+31/31+1132+13/31+11去聲1323+55/31+1323+35/31+1323+11/31+1323+31/31+1323+13/31+13
上表當中帶*號嗰組合勒一些特定詞語裡頭可以弗變調，個了經常有一個聲調組合�有多種變調類型嗰情況，譬如“水壺”seɪ23-u35,“水牛”seɪ11-ŋeɪ33,“紙條”tsz̩11-ɦiɔ35（三個字組儕屬於陰上+陽平迭個聲調組合）；必過難板也有兩種變調儕可以通用嗰情況（勒少數特定詞語當中，變調方式嗰差別可以影響詞義或者詞性）。

銅陵吳語兩字連讀變調規則：
 陰平22變24（後頭是陰平、陽平或者入聲字嗰辰光）
 陽平11變24（後頭是陰平、陽平、上聲或者入聲字嗰辰光）
 入聲12變24（後頭是上聲或者去聲字嗰辰光）
 入聲12變11或者24（後頭是陰平或者入聲字嗰辰光，無沒明顯嗰分佈規律）

 宣州吳語部分方言詞彙 
詞彙(蘇州吳語)|方言石台（縣城）銅陵（縣城）宣城（南鄉）備註太陽日頭日頭太ia月亮月亮月亮?落雨落雨落雨落雨冰冰冰凍?霧/迷露霧露霧露霧紹興吳語：霧露；英語：mist今年今年今(kən)年今(kəŋ)年明年/開年明年明年明年/開年舊年舊年舊年去年/舊年今朝今朝今(kən)朝今(kəŋ)朝明朝明朝明朝明朝後日後朝後朝後朝常州吳語：後朝大後日外後朝外後朝外後朝昨日昨日昨日昨朝前日前日前日前朝大前日大前天sæ前日外前朝礼拜日礼拜星期天?早浪(向)早上清早早起上半日/上晝上晝上晝上晝中浪(向)中上中上中lɑo̯下半日/下晝下晝下晝下晝夜快頭挨黑擦黑?夜裡晚上晚上晚(mɛ)lɑo̯北京官話：晚上；英語：evening我俺(æ̃)我我倷爾ne爾你俚渠ne渠渠(ʑi)台州吳語：渠(ge)弄堂弄弄子巷子學堂?學堂?上頭高頭高頭高頭/上頭下頭to底底頭下頭/底下裏向裏裏頭裏頭外頭外外頭外頭場許地方處塊場子紹興吳語：地方事體事??辰光時候?時候杭州吳語：時候面孔面臉?杭州吳語：臉孔嘴巴嘴嘴巴嘴舌頭舌條舌條舌挑鼻頭管?鼻子鼻子眼睛眼睛眼睛?濟手反手反手反手順手順手順手順手/正手腳饅頭膝波羅蓋膝lɪ波子膝lipo子無錫吳語：膝饅頭；英語：knee（手）臂膀手胛膊骨?手膀子小人/小幹小伢小人小人家/小把戲杭州吳語：小伢兒；湖州吳語：小把戲男人/丈夫(書面語)老公/老闆家裏男子家家主婆老婆燒鍋的家裏/女人嘉興吳語：女人/老婆；無錫吳語：屋裡人兒子兒子兒子兒子囡兒女女兒姑娘人客人客客?喫茶喝茶喝茶?著棋下棋下棋?猜謎謎子猜謎子猜謎子?睏覺睏覺睏睏覺囥囥囥囥

 參考資料 
張林，謝留文. 安徽銅陵吳語記略. 北京：中國社會科學出版社，2010.

《宣城縣志》《涇縣志》《青陽縣志》《南陵縣志》《蕪湖縣志》《石台縣志》《寧國縣志》

蔣冰冰. 宣州片吳語入聲演變的方式（引自《吳語研究：第三屆國際吳方言學術研討會論文集》）上海：上海教育出版社，2005.

錢乃榮. 當代吳語研究. 上海：上海教育出版社，1992.

趙元任. 現代吳語的研究. 北京：商務印書館，2011.

Category:吴语分支